 Ọpụpụ 19  Nọnwa nke atọ mgbe ụmụ Izrel pụtasịrị nala Ijipt, notu ụbọchị ahụ, ha batara nala ịkpa Saịnaị.Ha wee si na Refidim kwalie bata nala ịkpa Saịnaị wee maa ụlọikwuu nala ịkpa ahụ; Izrel wee maa ụlọikwuu nakụkụ ugwu ahụ.Mozis gbagoro wee gakwuru ezi Chineke, Jehova wee si nugwu ahụ malite ịgwa ya okwu noké olu, sị: Nke a bụ ihe ị ga-agwa ụlọ Jekọb, gwakwa ụmụ Izrel,Unu onwe unu ahụwo ihe m mere ndị Ijipt, ka m wee buru unu na nku ugo bute unu nebe m nọ.Ugbu a, ọ bụrụ na unu ga-erube nnọọ isi nihe m kwuru ma debe ọgbụgba ndụ m nezie, unu ga-aghọ ihe onwunwe m pụrụ iche netiti ndị niile ọzọ, nihi na elu ụwa dum bụ nke m.Unu onwe unu ga-aghọrọ m alaeze nke ndị nchụàjà na mba dị nsọ. Ọ bụ ihe ndị a ka ị ga-agwa ụmụ Izrel.Ya mere, Mozis bịara kpọọ ndị okenye ụmụ Izrel wee tọgbọ okwu ndị a niile Jehova nyere ya niwu nihu ha.E mesịa, ha niile ji otu olu zaa, sị: Anyị dị njikere ime ihe niile Jehova kwuru. Ozugbo ahụ, Mozis gaghachiri gwa Jehova ihe ha kwuru.Jehova wee gwa Mozis, sị: Lee! M ga-abịakwute gị noké ígwé ojii, ka ụmụ Izrel wee nụ mgbe m ga-agwa gị okwu, ka ha wee nweekwa okwukwe nebe ị nọ ruo mgbe a na-akaghị aka. Mozis wee gwa ụmụ Izrel ihe Jehova kwuru.Jehova wee gwa Mozis, sị: Gakwuru ụmụ Izrel, doo ha nsọ taa na echi, ha ga-asakwa ákwà mgbokwasị ha.Ha ga-ejikere maka ụbọchị nke atọ, nihi na nụbọchị nke atọ, Jehova ga-agbadata nihu ụmụ Izrel niile nUgwu Saịnaị.Ị ga-akpara ụmụ Izrel ókè gbaa gburugburu, sị, Lezienụ anya ka unu ghara ịgbago nugwu a, unu emetụkwala ala ala ya aka. Onye ọ bụla metụrụ ugwu a aka, a ghaghị igbu ya.Ọ dịghị onye ga-emetụ onye ahụ aka, nihi na a ghaghị ịtụ ya nkume ma ọ bụ a gbagbuo ya agbagbu. Ma ọ bụ mmadụ ma ọ bụ anụmanụ, ọ gaghị adị ndụ. Mgbe a fụrụ opi e ji mpi ebule mee, ha onwe ha ga-agbagote nugwu a.Mozis wee si nugwu ahụ gbadakwuru ụmụ Izrel, o wee malite ido ha nsọ; ha wee na-asa ákwà mgbokwasị ha.O wee gwa ndị Izrel, sị: Jikerenụ nụbọchị nke atọ. Unu agala nwaanyị nso.O wee ruo nụbọchị nke atọ, mgbe chi bọrọ, na égbè eluigwe malitere ịgba, àmụmà malitekwara igbu, ígwé ojii kpuchikwara elu ugwu ahụ, opi dasikwara ụda ike, nke mere na ụmụ Izrel niile ndị nọ nebe ha mara ụlọikwuu malitere ịma jijiji.Mozis wee si nebe ahụ ha mara ụlọikwuu kpọpụta ha ka ha bịakwute ezi Chineke, ha wee guzoro nala ala ugwu ahụ.Ugwu Saịnaị dum wee na-akwụ anwụrụ ọkụ, nihi na Jehova ji ọkụ gbadata na ya; anwụrụ ọkụ si na ya wee na-akwụgo dị ka anwụrụ ọkụ si nekwú ọkụ, ugwu ahụ dum nọkwa na-ama jijiji nke ukwuu.Mgbe ụda opi ahụ nọ na-adasikwu ike, Mozis malitere ikwu okwu, ezi Chineke wee malite iji oké olu na-aza ya.Jehova wee gbadata nUgwu Saịnaị, nelu ugwu ahụ. Jehova wee kpọọ Mozis ka ọ bịa nelu ugwu ahụ, Mozis wee gbagoo.Jehova wee gwa Mozis, sị: Gbadaa, dọọ ndị Izrel aka ná ntị, ka ha ghara inuru bịakwute Jehova iji lee anya, ọtụtụ nime ha ewee nwụọ.Ka ndị nchụàjà kwa, bụ ndị na-abịaru Jehova nso mgbe niile, doo onwe ha nsọ, ka Jehova wee ghara ịpụta megide ha.Mozis wee sị Jehova: Ndị Izrel agaghị enwe ike ịgbagote nUgwu Saịnaị, nihi na gị onwe gị ebuwo ụzọ dọọ anyị aka ná ntị, sị, Kpaa ókè nugwu a, meekwa ka ọ dị nsọ.Otú ọ dị, Jehova sịrị ya: Gawa, gbadaa, ị ga-agbagotekwa, gị na Erọn ga-eso; ma ka ndị nchụàjà na ìgwè mmadụ ahụ ghara inuru bịakwute Jehova, ka ọ ghara ịpụta mee ha ihe.Mozis wee gbadata gakwuru ụmụ Izrel wee kọọrọ ha. 